ddrg/super_eurlex huggingface dataset:
(4)

Med a materská kašička sú v súčasnosti zahrnuté do zoznamu uvedeného v časti II prílohy k rozhodnutiu 2002/994/ES. Propolis a včelí peľ sú produkty, ktoré takisto pochádzajú zo včelárstva, a vzhľadom na osobitosti výrobného procesu v prípade týchto živočíšnych produktov sú riziká, ktoré predstavujú pre zdravie zvierat alebo ľudí, minimálne. Okrem toho príslušné bezpečnostné záruky pre tieto produkty poskytuje plán monitorovania rezíduí v mede určenom na vývoz, ktorý predložila Čína a ktorý bol schválený rozhodnutím 2011/163/EÚ. Propolis a včelí peľ by sa preto mali zahrnúť do zoznamu produktov v časti II prílohy k rozhodnutiu 2002/994/ES a uvedené rozhodnutie by sa malo zodpovedajúcim spôsobom zmeniť a doplniť.
(7)

Komisia analyzovala dôsledky tejto akvizície a dospela k záveru, že existuje vysoké riziko krížovej kompenzácie. Ak podnik na výrobu a predaj hnojív v Európskej únii, ktorý skupina podnikov Eurochem nedávno nadobudla, predáva ktorýkoľvek zo svojich výrobkov tým istým zákazníkom ako ostatní členovia skupiny podnikov Eurochem, mohli by byť ceny takýchto transakcií stanovené tak, aby kompenzovali minimálne dovozné ceny, na ktoré sa vzťahuje záväzok. Takéto kompenzovanie by sa však nedalo zistiť monitorovaním, keďže cenová štruktúra väčšiny výrobkov vyrábaných nedávno nadobudnutým podnikom na výrobu a predaj hnojív, nie je k dispozícii v žiadnom verejne dostupnom zdroji, a teda nemožno posúdiť, či ceny, ktoré zákazníci platia, zodpovedajú hodnote výrobkov alebo zohľadňujú prípadnú zľavu, aby tak kompenzovali transakcie, na ktoré sa vzťahuje záväzok a v prípade ktorých sa musí dodržať minimálna dovozná cena. Inými slovami, monitorovanie záväzku by sa stalo neuskutočniteľným. Komisia v tomto zmysle informovala skupinu podnikov Eurochem, pričom oznámila, že by bola naklonená uvažovať o odvolaní záväzku.
(6)

Podľa tretej podmienky musí regulačný režim v danej tretej krajine zabrániť orgánom dohľadu a ďalším verejným orgánom danej tretej krajiny, aby zasahovali do obsahu ratingových hodnotení a metodík. Každý takýto zásah do ratingov a ratingových metodík by bol v rozpore s cieľmi kapitoly 7 austrálskeho zákona o obchodných spoločnostiach z roku 2001 a s cieľmi ASIC. ASIC ani žiadny iný verejný orgán nie je splnomocnený zasahovať do obsahu ratingov či ratingových metodík.
(5)

Určenie zdaniteľnej osoby, ktorej sa tovar dodáva, za osobu zodpovednú za zaplatenie DPH namiesto dodávateľa, by predstavovalo dočasné núdzové opatrenie, ktorým by sa odstránili príležitosti na túto podobu vyhýbania sa daňovej povinnosti. Opatrenie by sa malo z dôvodu jeho účinnosti vzťahovať na obdobie zberu v roku 2012. Uplatňovanie tohto opatrenia počas obdobia dvoch rokov by malo poskytnúť Maďarsku čas potrebný na to, aby zaviedlo v poľnohospodárskom odvetví konečné opatrenia zlučiteľné so smernicou 2006/112/ES, ktorými by sa predchádzalo a zabraňovalo tomuto typu vyhýbania sa daňovej povinnosti.
a)

za členov Výboru regiónov: — pán Cristian Mihai ADOMNIȚEI, President of Iași County Council, — pán Dragoș Adrian BENEA, President of Bacău County Council, — pán Ovidiu BRĂILOIU, Mayor of Eforie town, Constanța County, — pán Csaba BORBOLY, President of Harghita County Council, — pani Mariana GÂJUOVÁ, Mayor of the Cumpăna commune, Constanța County, — pán Emilian OPREA, Mayor of Chitila town, Ilfov County, a
(7)

Vzhľadom na informácie a záruky, ktoré predložil Bahrajn, je vhodné povoliť opakovaný vstup registrovaných koní určených na dostihy, súťaže a kultúrne podujatia do Únie po dočasnom vývoze z regiónu BH-1 tejto tretej krajiny, ako aj dovoz a dočasný vstup registrovaných koní z oblastí Bahrajnu mimo regiónu BH-1 do Únie. Príloha I k rozhodnutiu 2004/211/ES by sa preto mala zodpovedajúcim spôsobom zmeniť a doplniť.
(3)

Reštriktívne opatrenia uplatňované v súvislosti s prílohou II k rozhodnutiu 2010/573/SZBP by sa mali predĺžiť do 30. septembra 2013. V záujme podpory pokroku pri riešení zostávajúcich problémov týkajúcich sa škôl, ktoré vyučujú v latinke, by sa však mali vypustiť zo zoznamu osoby uvedené v zozname v prílohe II k rozhodnutiu 2010/573/SZBP.
2)

článok 13 sa nahrádza takto: „Článok 13 Poskytovanie utajovaných skutočností 1. VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré boli vypracované na účely misie, v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3). 2. VP je v súlade s operačnými potrebami misie oprávnený poskytovať OSN utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN. 3. V prípade špecifickej a okamžitej operačnej potreby je VP oprávnený poskytnúť hostiteľskému štátu akékoľvek utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu. 4. VP je oprávnený poskytovať tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje služobné tajomstvo v súlade s článkom 6 ods. 1 rokovacieho poriadku Rady (4). 5. VP môže právomoci uvedené v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.
(2)

Na základe rozhodnutia výboru Bezpečnostnej rady Organizácie Spojených národov zriadeného rezolúciou BR OSN č. 2048 (2012) by sa zo zoznamu uvedeného v prílohe II k rozhodnutiu 2012/285/SZBP malo vypustiť šesť osôb a tieto by sa mali zaradiť do zoznamu uvedeného v prílohe I k uvedenému rozhodnutiu. Je tiež potrebné zmeniť a doplniť záznamy pre tieto osoby.
6)

článok 16 sa nahrádza takto: „Článok 16 Poskytovanie utajovaných skutočností 1. VP je oprávnený podľa vhodnosti a v súlade s potrebami misie poskytovať tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia „CONFIDENTIEL UE/EU CONFIDENTIAL“, ktoré boli vypracované na účely misie, v súlade s rozhodnutím 2011/292/EÚ. 2. VP je v súlade s operačnými potrebami misie oprávnený poskytovať OSN utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN. 3. V prípade špecifickej a okamžitej operačnej potreby je VP oprávnený poskytnúť hostiteľskému štátu akékoľvek utajované skutočnosti a dokumenty EÚ do stupňa utajenia „RESTREINT UE/EU RESTRICTED“, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu. 4. VP je oprávnený poskytovať tretím štátom pridruženým k tomuto rozhodnutiu akékoľvek neutajované dokumenty EÚ o rokovaniach Rady týkajúcich sa misie, na ktoré sa vzťahuje služobné tajomstvo v súlade s článkom 6 ods. 1 rokovacieho poriadku Rady (4). 5. VP môže právomoci uvedené v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.
b)

za náhradníkov: — pán Jim HUME MSP, Member of the Scottish Parliament, — pán Jamie McGRIGOR MSP, Member of the Scottish Parliament.
(4)

Mal by sa preto vytvoriť nový mechanizmus výmeny informácií. Mal by sa vzťahovať len na medzivládne dohody, ktoré majú vplyv na vnútorný trh s energiou alebo na bezpečnosť dodávky energie v Únii, keďže tieto dve oblasti sú navzájom prepojené. Prvé posúdenie toho, či medzivládna dohoda alebo iný text, na ktorý sa v medzivládnej dohode výslovne odkazuje, má vplyv na vnútorný trh s energiou alebo na bezpečnosť dodávky energie v Únii, by malo byť úlohou členských štátov; v prípade pochybností by sa členský štát mal poradiť s Komisiou. Dohody, ktoré už nie sú v platnosti alebo ktoré sa už nevykonávajú, nemajú v zásade vplyv na vnútorný trh s energiou ani na bezpečnosť dodávky energie v Únii, a preto by sa na ne nemal vzťahovať mechanizmus výmeny informácií. Mechanizmus výmeny informácií by mal zahŕňať najmä všetky medzivládne dohody, ktoré majú vplyv na dodávky plynu, ropy alebo elektriny prostredníctvom pevnej infraštruktúry alebo ktoré majú vplyv na množstvo energie dovážanej do Únie.
2.

Každý poľnohospodársky podnik s chovom dobytka, na ktorý sa vzťahuje individuálna výnimka, musí pripraviť plán hnojenia pre celú výmeru plochy a uchováva ho v poľnohospodárskom podniku. Plán sa vzťahuje na obdobie od 1. augusta do 31. júla nasledujúceho roka. Tento plán hnojenia obsahuje: a) plán striedania plodín, v ktorom sa musí presne uvádzať plošná výmera pozemkov s plodinami s vysokou potrebou dusíka a dlhým vegetačným obdobím a pozemkov s inými plodinami vrátane náčrtku znázorňujúceho umiestnenie jednotlivých pozemkov; b) počet hospodárskych zvierat, opis systému ustajnenia a uskladnenia vrátane dostupnej skladovej kapacity hnoja; c) výpočet dusíka a fosforu v hnoji vyrobenom v poľnohospodárskom podniku; d) opis spracovania hnoja, ak k nemu dochádza, a predpokladané vlastnosti spracovaného hnoja; e) množstvo, druh a vlastnosti hnoja vyvezeného z poľnohospodárskeho podniku alebo dovezeného do poľnohospodárskeho podniku; f) predpokladané požiadavky plodín na dusík a fosfor na každom pozemku; g) výpočet dávky dusíka a fosforu z hnoja na jednotlivých pozemkoch; h) výpočet dávky dusíka a fosforu z chemických a iných hnojív aplikovaných na jednotlivých pozemkoch; i) údaj o čase aplikácie hnoja a chemických hnojív. Plány sa zrevidujú najneskôr do siedmich dní po uskutočnení akejkoľvek zmeny v poľnohospodárskych postupoch, aby sa zabezpečil súlad plánov so skutočnými poľnohospodárskymi postupmi.
(4)

Podľa prvej podmienky musia ratingové agentúry v danej tretej krajine podliehať povoľovaniu alebo registrácii a musia byť predmetom priebežného účinného dohľadu a presadzovania pravidiel a predpisov. Kanada má v súvislosti s ratingovými agentúrami a využívaním úverových ratingov komplexný a právne záväzný rámec. Vnútroštátny nástroj 25-101 Ustanovené ratingové organizácie [Designated Rating Organizations (ďalej len „DRO“)] bol zavedený 27. januára 2012 a nadobudol účinnosť od 20. apríla 2012. Na základe tohto rámca sa od ratingovej agentúry vyžaduje, aby bola zaregistrovaná u kanadských správcov cenných papierov [Canadian Securities Administrators (ďalej len „CSA“)], a stanovuje stály dohľad nad ratingovou agentúrou zo strany CSA. Na účely vykonávania svojich úloh dohľadu je organizácia CSA poverená vykonávaním širokej a komplexnej škály právomocí. Organizácia CSA má právomoc požadovať prístup k účtovným knihám, záznamom a dokumentom ratingových agentúr a požadovať ďalšie príslušné informácie vrátane telefonických záznamov a prevádzkových údajov. Organizácia CSA je taktiež splnomocnená vykonávať inšpekcie na mieste a požadovať účtovné knihy a záznamy a skúmať ich. Okrem toho môže organizácia CSA začať konanie voči ratingovej agentúre v prípade porušenia vnútroštátneho nástroja 25-101 využitím ktorejkoľvek z právomocí, ktoré sú k dispozícii v prípade porušenia právnych predpisov týkajúcich sa cenných papierov. Okrem iných právomocí môže organizácia CSA dať príkaz na zrušenie štatútu určenia DRO, uložiť pokutu do výšky 1 000 000 CAD za každé nedodržanie súladu so zákonnými povinnosťami a vyžadovať od DRO, aby napravila akékoľvek nedodržiavanie predpisov v minulosti. Všetky ratingové agentúry so sídlom v Kanade registrovala organizácia CSA ako DRO 30. apríla 2012 a odvtedy podliehajú stálemu dohľadu zo strany CSA. Komisia pre cenné papiere provincie Ontario, ktorá koná ako vedúci orgán dohľadu v rámci organizácie CSA, chce vykonávať inšpekcie na mieste aspoň každé dva roky. V dohode o spolupráci uzatvorenej medzi ESMA a organizáciou CSA sa stanovuje výmena informácií s ohľadom na opatrenia presadzovania a dohľadu prijaté voči cezhraničným ratingovým agentúram.
(7)

V prípade, že Litva by uvažovala o ďalšom predĺžení tohto odchyľujúceho sa opatrenia na obdobie po roku 2015, Komisii by sa mala súčasne s uvedenou žiadosťou o predĺženie predložiť hodnotiaca správa, a to najneskôr 1. apríla 2015.
(8)

Ak bude Nemecko alebo Rakúsko považovať ďalšie predĺženie na obdobie po roku 2015 za potrebné, Komisii by sa mala spoločne so žiadosťou o predĺženie predložiť správa o uplatňovaní odchyľujúceho sa opatrenia, ktorej súčasťou bude preskúmanie uplatňovaného pomeru rozdelenia, a to do 31. marca 2015 s cieľom ponechať Komisii dostatok času na preskúmanie žiadosti a v prípade, ak by Komisia predložila návrh, Rade na jeho prijatie.
(1)

Rada v decembri 2004 schválila hlavný civilný cieľ (CHG) 2008, v ktorom sa uviedlo, že Únia by mala byť schopná prijať rozhodnutie o začatí misie do piatich dní od schválenia koncepcie krízového riadenia Radou a osobitné civilné spôsobilosti Európskej bezpečnostnej a obrannej politiky (EBOP) by sa mali dať nasadiť do tridsiatich dní od rozhodnutia začať misiu.
(2)

Odvetvie požiadalo o vytvorenie doplnkových funkcií pre európsky systém riadenia železničnej dopravy/európsky systém riadenia vlakov (ďalej len „ERTMS/ETCS“) s cieľom uľahčiť rýchle zavedenie systému ETCS na existujúcich konvenčných tratiach a tieto funkcie boli vymedzené v memorande o porozumení, ktoré v júli 2008 podpísala Európska komisia s odvetvovými združeniami. Týmto rozhodnutím by sa tieto doplnkové funkcie mali zahrnúť do nového základného radu špecifikácií nazývaného „základná špecifikácia 3“, ktorú žiadatelia môžu v plnej miere uplatňovať namiesto špecifikácie ERTMS/ETCS stanovenej rozhodnutím Komisie 2012/88/EU z 25. januára 2012 o technickej špecifikácii interoperability týkajúcej sa subsystémov riadenia-zabezpečenia a návestenia transeurópskeho železničného systému (2) (posledná verzia základnej špecifikácie 2 známa aj ako 2.3.0d). Podstatnou črtou základnej špecifikácie 3 je to, že vlaky vybavené systémom ERTMS/ETCS spĺňajúcim požiadavky základnej špecifikácie 3 by mali byť schopné prevádzky aj na tratiach so systémom ERTMS/ETCS spĺňajúcim požiadavky základnej špecifikácie 2 bez toho, že by systém ERTMS/ETCS spôsoboval akékoľvek dodatočné technické alebo prevádzkové obmedzenia. Takisto by malo byť možné nakonfigurovať na tratiach základnú špecifikáciu 3 a tým zabezpečiť kompatibilitu s vlakmi vybavenými systémom ERTMS/ETCS spĺňajúcim požiadavky základnej špecifikácie 2 (využívaním iba funkcií verzie 2.3.0d). Základná špecifikácia 3 tiež uzatvára otvorené body systému ERTMS/ETCS, ako sú brzdné krivky a ergonomické aspekty rozhrania DMI.
(5)

Od 25. do 28. apríla 2012 vykonala Komisia v Bruneji inšpekciu, aby vyhodnotila zavedené systémy kontroly vzťahujúce sa na produkciu produktov rybolovu určených na vývoz do Únie. Počas uvedenej inšpekcie sa v súvislosti s produkciou produktov akvakultúry nezistili žiadne nedostatky, ktorých dôsledky z hľadiska ochrany zdravia spotrebiteľa by sa pokladali za významné. Brunej by sa preto mal zaradiť do zoznamu tretích krajín stanoveného v prílohe II k rozhodnutiu 2006/766/ES s uvedením, že do Únie je povolené dovážať z uvedenej tretej krajiny iba produkty akvakultúry.
(4)

Odkaz na Juhosláviu v rozhodnutí 2003/17/ES by sa mal vypustiť. Srbsko by sa malo ako člen schém OECD pre odrodovú certifikáciu osív pohybujúcich sa v medzinárodnom obchode a ako člen Medzinárodného združenia pre kontrolu osív, pokiaľ ide o odber vzoriek a kontrolu osiva, pridať do zoznamu tretích krajín v prílohe I k rozhodnutiu 2003/17/ES. Okrem toho sa zmenili názvy niektorých orgánov zodpovedných za schvaľovanie a kontrolu produkcie, uvedené v prílohe I k rozhodnutiu 2003/17/ES.
1.

Príloha I sa nahrádza takto: „PRÍLOHA I Krajiny a orgány Krajina (1) Orgán zodpovedný za schvaľovanie a kontrolu produkcie CA National Forest Genetic Resources Centre/Centre national des ressources génétiques forestières Natural Resources Canada/Ressources naturelles Canada Canadian Forest Service-Atlantic/Service canadien des forêts -Atlantique P.O. Box 4000, FREDERICTON, NB E3B 5P7 CH Federal Office for the Environment (FOEN) Department of the Environment, Transport, Energy and Communications (UVEK) Forest Division Federal Plant Protection Service Zürcherstraße 111 CH-8903 BIRMENSDORF HR Croatian Forest Research Institute – CFI Division of Genetics, Forest Tree Breeding and Seed Science Cvjetno naselje 41 10450 Jastrebarsko NO Norwegian Forest Research Institute Høgskoleveien 12 N-1432 AAS Norwegian Forest Seed Station P.O. Box 118 N-2301 HAMAR RS Group for Forest Reproductive Material and Genetic Resources Directorate for Forest Ministry of Agriculture, Forestry and Water Management Ministry of AFW – Directorate for Forest Omladinskih brigada 1 Novi Beograd TR Ministry of Environment and Forestry General Directorate of Forestation and Erosion Control Bestepe 06560 Ankara US USA United States Department of Agriculture, Forest Service Cooperative Forestry National Seed Laboratory 5675 Riggins Mill Road Dry Branch, Georgia 31020 ŠTÁTNE CERTIFIKAČNÉ ORGÁNY (Oprávnené vydávať osvedčenia OECD na základe dohody o spolupráci s USDA Forest Service) Washington State Crop Improvement Association, Inc. 1610 NE Eastgate Blvd, Suite 610 Pullman, Washington 99163
(4)

Sieť EURES by mala podporovať lepšie fungovanie trhov práce a uspokojenie hospodárskych potrieb tým, že uľahčí nadnárodnú a cezhraničnú geografickú mobilitu pracovníkov, pričom zabezpečí spravodlivé podmienky pre mobilitu a dodržiavanie platných pracovných noriem. Mala by zabezpečovať väčšiu transparentnosť na trhoch práce a popri tom zaručovať výmenu a obsadzovanie voľných pracovných miest a vybavovanie žiadostí o zamestnanie v zmysle nariadenia a podporovať činnosti v oblasti služieb, ktoré sa týkajú náboru pracovníkov, poradenstva a riadenia na národnej a cezhraničnej úrovni, a tým by mala prispievať k cieľom stratégie Európa 2020.
(2)

Na uľahčenie návratu spreneverených finančných prostriedkov tuniskému štátu by sa výnimky udelené v rozhodnutí 2011/72/SZBP mali zmeniť a doplniť tak, aby sa povolilo uvoľnenie niektorých zmrazených finančných prostriedkov alebo hospodárskych zdrojov, ak sú tieto finančné prostriedky alebo hospodárske zdroje potrebné na to, aby sa vyhovelo súdnemu alebo správnemu rozhodnutiu vydanému v Únii alebo súdnemu rozhodnutiu vykonateľnému v členskom štáte pred dátumom zaradenia dotknutých fyzických alebo právnických osôb, subjektov a orgánov do zoznamu alebo po tomto dátume.
(2)

Na uľahčenie návratu spreneverených finančných prostriedkov egyptskému štátu by sa výnimky udelené v rozhodnutí 2011/172/SZBP mali zmeniť a doplniť tak, aby sa povolilo uvoľnenie určitých zmrazených finančných prostriedkov alebo hospodárskych zdrojov, ak sú tieto finančné prostriedky alebo hospodárske zdroje potrebné na to, aby sa vyhovelo súdnemu alebo správnemu rozhodnutiu vydanému v Únii alebo súdnemu rozhodnutiu vykonateľnému v členskom štáte pred dátumom zaradenia dotknutých fyzických alebo právnických osôb, subjektov a orgánov do zoznamu alebo po tomto dátume.
(2)

Rozhodnutie Komisie 2008/866/ES z 12. novembra 2008 o núdzových opatreniach, ktorými sa pozastavuje dovoz určitých lastúrnikov určených na ľudskú spotrebu (2) z Peru bolo prijaté po výskyte ohniska hepatitídy typu A u ľudí, ktoré súviselo s konzumáciou lastúrnikov dovezených z Peru kontaminovaných vírusom hepatitídy typu A (HAV). Uvedené rozhodnutie sa pôvodne uplatňovalo do 31. marca 2009, no uvedené obdobie bolo vykonávacím rozhodnutím Komisie 2011/723/EÚ (3) predĺžené do 30. novembra 2012.
(7)

Systém „rozhovorov o udržateľnej produkcii palmového oleja v kontexte smernice o energii z obnoviteľných zdrojov“ (Roundtable on Sustainable Palm Oil RED) bol 10. februára 2012 predložený Komisii so žiadosťou o uznanie. Systém sa vzťahuje na výrobky z palmového oleja. Uznaný systém by sa mal sprístupniť prostredníctvom platformy transparentnosti zriadenej podľa smernice 2009/28/ES. Komisia by mala zohľadniť aspekty obchodnej citlivosti údajov a môže sa rozhodnúť, že systém zverejní len čiastočne.
(349)

Komisia na základe informácií získaných zo zoznamov plavidiel vykonávajúcich NNN rybolov zostavených regionálnymi organizáciami na riadenie rybného hospodárstva (RFMO) konštatovala, že väčší počet plavidiel uvedených v týchto zoznamoch sa plavil pod vlajkou Toga po zaradení do predmetných zoznamov (92). Ide o tieto plavidlá: Aldabra (zaradené do zoznamu pod togskou vlajkou), Amorinn, Cherne, Kuko (zaradené do zoznamu pod togskou vlajkou), Lana, Limpopo, Murtosa (zaradené do zoznamu pod togskou vlajkou), Pion, Seabull 22, Tchaw (zaradené do zoznamu pod togskou vlajkou), Xiong Nu Baru 33 (zaradené do zoznamu pod togskou vlajkou).
(4)

Mali by sa stanoviť opatrenia týkajúce sa dovozu rastlín na ďalšie pestovanie Actinidia Lindl. z tretích krajín do Únie. Rovnako by sa mali stanoviť opatrenia týkajúce sa pohybu týchto rastlín pochádzajúcich z Únie v rámci Únie.
(2)

Poznámka 15 osobitných poznámok v prílohe I k rozhodnutiu 2009/821/ES sa vzťahuje na platnosť dočasného schválenia pre hraničnú inšpekčnú stanicu v prístave Marseille Port až do dokončenia prác na zmodernizovanie tamojších zariadení s cieľom dosiahnuť plný súlad s požiadavkami stanovenými v právnych predpisoch Únie. Uvedené dočasné schválenie bolo platné do 1. júla 2012. Francúzsko informovalo Komisiu o dokončení predmetných prác a o tom, že inšpekčné stredisko Hangar 23 je v prevádzke od 1. júla 2012. Poznámka 15 osobitných poznámok v prílohe I k rozhodnutiu 2009/821/ES by sa mala preto vypustiť a položka týkajúca sa hraničnej inšpekčnej stanice v prístave Marseille Port by sa mala zodpovedajúcim spôsobom zmeniť a doplniť. V záujme právnej istoty by sa uvedené zmeny a doplnenia mali uplatňovať retroaktívne.
(3)

Na účely ročnej účtovnej závierky ECB je potrebné objasniť, že na udalosť po súvahovom dni by sa malo prihliadať len do dňa, v ktorom sa povoľuje vydanie finančných výkazov, t. j. do dňa, v ktorom Výkonná rada povolí predloženie ročnej účtovnej závierky ECB na schválenie Rade guvernérov.
2.

Článok 2 sa nahrádza takto: „Článok 2 Úloha Úlohou skupiny je poskytovať Komisii poradenstvo v otázkach administratívnej záťaže pre podniky, a to najmä pre MSP a mikropodniky, vyplývajúcej z právnych predpisov EÚ, ako aj v oblasti zjednodušenia platných legislatívnych aktov EÚ vhodných na preskúmanie a o spôsobe, akým sa dá dosiahnuť účinnejšia verejná správa v členských štátoch, ktorá by lepšie zodpovedala potrebám zainteresovaných strán, a to najmä MSP, pri vykonávaní právnych predpisov EÚ. Skupina poskytuje Komisii poradenstvo predovšetkým — pokiaľ ide o opatrenia zamerané na znižovanie administratívnej záťaže a zjednodušenie platných právnych predpisov s osobitným zameraním na potreby malých podnikov, — pokiaľ ide o priebežný program na zjednodušenie zameriavajúci sa na akty s veľkým potenciálom na zníženie administratívnej záťaže, — na základe príslušných plánov týkajúcich sa potenciálnej administratívnej záťaže pre podniky, a to najmä MSP a mikropodniky, pri uplatňovaní právnych predpisov EÚ, — pokiaľ ide o opatrenia, ktoré môžu byť prijaté na vnútroštátnej úrovni s cieľom pomôcť členským štátom uplatňovať právne predpisy EÚ prijaté v rámci programu na znižovanie administratívnej záťaže spôsobom, ktorý predstavuje najnižšiu záťaž, — pokiaľ ide o opatrenia, ktoré môžu byť prijaté na vnútroštátnej úrovni na dosiahnutie toho, aby správy vo väčšej miere reagovali na obavy MSP a na ich potreby a na požiadavku rastu pri uplatňovaní právnych predpisov EÚ a pomáha Komisii zabezpečiť, aby Rada a Parlament pokročili pri prijímaní návrhov týkajúcich sa zjednodušenia právnych predpisov a znižovania administratívnej záťaže. Mandát skupiny trvá do 31. októbra 2014.“